شەفەق نیوز/ حکومەت هەرێم کوردستان، ئمڕوو دووشەممە،
بەیاننامەیگ دەرکرد، وە زبرترین وشەیل نەفرەت ئەو پەلامارە لەناوی کرد ک ئیران وە مووشەک
و فڕۆکەیل بێفڕۆکەوان لە هەرێم کوردستان جیوەجیی کرد.
بەیاننامەگە وت: وە زبرتین وشەیل نەفرەت لەو
پەلامارە کەیمن ک کۆمار ئیسلامی ئیران، دویەشەو، لەبان هەرێم کوردستان جیوەجیی کرد،
ئەو دەسدرویژی ئیرانی دووارەبویە ک سەروەری عراق و هەرێم کوردستان شکنێد دەسپیچگ نەیرێد،
و پێشێلکردن زاقیگ وەبان رسوومەیل ناودەوڵەتی و پەیوەندیەیل هاوسا خاسیە.
وتیش:
لەوەختیگ داوا لە ئیران کەیمن ئی هەڵمەتە دژوە هەرێم کوردستان بووسنێد، ئیمە دووپات
کەیمن ک قەت وە تونەڕەوی ئارامی نیەڕەسێدە ئەنجام، هەمیش حکومەت هەرێم کوردستان داوا
لە برادەر و هاوبەشەیلی لە بەغداد و نەتەوە یەکگرتگەیل و کۆمەڵگای ناودەوڵەتی وەگشتی
کەێد هەڵویست ئاشکرا و روونیگ وەرانوەر پەلامارەیل وەردەوام
ئیران بیاشتوون.
